Suomijos administracinis suskirstymas

Suomija yra suskirstyta į 19 regionų (, ), kurie savo ruožtu skirstomi į:
 70 subregionų (, );
 Subregionai – į 320 municipalitetų (, ).

 Regionai 

Regionai Suomijoje atsirado kaip antro lygmens administracinis vienetas, t. y. grafysčių (provincijų) padalinys. 2010 m. sausio 1 d. jas panaikinus, jie tapo pirmo lygmens administraciniu vienetu. 2011 m. Rytų Ūsima prijungta prie Ūsimos regiono.

 20px Lapija (Lappi / Lappland)
 20px Šiaurės Pohjanma (Pohjois-Pohjanmaa / Norra Österbotten)
 20px Kainū (Kainuu / Kajanaland)
 20px Šiaurės Karelija (Pohjois-Karjala / Norra Karelen)
 20px Šiaurės Savas (Pohjois-Savo / Norra Savolax)
 20px Pietų Savas (Etelä-Savo / Södra Savolax)
 20px Pietų Pohjanma (Etelä-Pohjanmaa / Södra Österbotten)
 20px Pohjanma (Pohjanmaa / Österbotten)
 20px Pirkanma (Pirkanmaa / Birkaland)
 20px Satakunta (Satakunta / Satakunda)
 20px Vidurio Pohjanma (Keski-Pohjanmaa / Mellersta Österbotten)
 20px Vidurio Suomija (Keski-Suomi / Mellersta Finland)
 20px Pietvakarių Suomija (Varsinais-Suomi / Egentliga Finland)
 20px Pietų Karelija (Etelä-Karjala / Södra Karelen)
 20px Peijet Hemė (Päijät-Häme / Päijänne Tavastland)
 20px Vidurio Hemė (Kanta-Häme / Egentliga Tavastland)
 20px Ūsima (Uusimaa / Nyland)
 20px Kiumenlaksas (Kymenlaakso / Kymmenedalen)
 20px Alandai (Ahvenanmaa / Åland)

 Istorinė raida 

 Istorinės provincijos (iki 1634 m.) 


Suomijos teritorijai priklausant Švedijai, ji buvo administruojama pagal Švedijos Karalystės principus, t. y. čia įkurtos žemės ir provincijos (, ). Suomijos pietinė dalis buvo valdoma kaip Osterlandas, kuriame buvo 6 provincijos: Alandų salos, Tikroji Suomija, Karelija, Nylandas, Sakunta, Savonija ir Tavastija. Vidurinė ir Šiaurinė Suomija buvo administruojama kaip Norlandas, kuriame buvo Ostrobotnija ir dalis Laplandijos.

Istorinės provincijos, net po oficialaus panaikinimo XVII a. išlaikė vietinę tapatybę, kultūrą, dialektus. Nors Suomijoje jos neturi oficialaus pripažinimo, iki dabar vaidina svarbų vaidmenį šalies kultūrinėje įvairovėje.

 Grafystės (1634–2010 m.) 
Po administracinės reformos Švedijos karalystėje, landskapus oficialiai pakeitė grafystės (, ), ir šio pavadinimo administracinis vienetas egzistavo iki 2010 m. Grafystės buvo vien tik administracinio skirstymo obejektai ir neatitiko kultūrinių bei lingvistinių ypatumų.

Grafysčių skaičius Suomijos teritorijoje keitėsi administracinių reformų pagrindu. Švedijos Karalystės valdomoje Suomijoje XVII–XIX a. jų buvo 5: Turku ir Pori grafystė, Nylando ir Tavastehuso grafystė, Vasos grafystė, Kimenegordo grafystė, Savolakso ir Karelijos grafystė, Viborgo ir Nysloto grafystė, Oulu grafystė ir Keksholmo grafystė (pastaroji buvo prarasta Rusijai 1721 m.). XIX a. pradžioje šios grafystės perėjo Rusijos imperijai ir pradėtos vadinti gubernijomis.

1917 m. susikūrus nepriklausomai Suomijai, ji buvo suskirstyta į 8 grafystes (Hemės, Kuopio, Mikelio, Turku ir Pori, Uusima, Vasa ir Viipuri, Oulu). 1921 m. trumpam sukurta Pečengos grafystė. 1936 m. nuo Oulu atskirta Lapija.

1947 m. Viipuri grafystės didžiąją dalį užėmus Rusijai, jos likučiai pervardinti kaip Kymi grafystė. 1960 m. reformos metu buvo suformuotos dvi naujos grafystės: Šiaurės Karelija (atskirta nuo Kuopio) ir Centrinė Suomija.

Po 1998 m. reformos Suomijoje tuo metu egzistavusių 13 grafysčių skaičius buvo sumažintas: jos sujungtos tarpusavyje į 6 grafystes. 2010 m. sausio 1 d. visos grafystės nustojo egzistuoti. Vietoje jų svarbiausiu administraciniu vienetu tapo regionai.
 provincija (lääni) suomiškas pavadinimas administracinis centras plotas km² gyventojų (2003) sujungtos ankstesnės provincijos (1997) 220px|center 1  20px Pietų Suomija  Etelä – Suomen lääni  Hemenlina  34 378  2 116 914  Ūsima, Kiumis, Tavastija 2  20px Vakarų Suomija  Länsi – Suomen lääni  Turku  74 185  1 848 269  Vasa, Turku-Poris, Vidurio Suomija, Tavastija (Pirkanma) 3  20px Rytų Suomija  Itä – Suomen lääni  Mikelis  48 726  582 781  Kuopijas, Šiaurės Karelija, Mikelis 4  20px Oulu  Oulun lääni  Oulu  57 000  458 504  nepakito 5  20px Lapija  Lapin lääni  Rovaniemis  98 946  186 917  nepakito 6  25px Alandai  Ahvenanmaamaakunta  Mariehamnas  6 784  26 000  nepakito

Alandų salose kalbama tik švediškai, jos yra arčiau Švedijos nei Suomijos ir turi plačia autonomiją bei vyriausybę. Kitos provincijos taip pat turi regionines ministerijas:
 socialinės ir sveikatos apsaugos,
 švietimo ir kultūros,
 policijos,
 gelbėjimo,
 transporto,
 vartotojų reikalų,
 teismo.

 Nuorodos 
 Oficialus provincijų tinklalapis 
 Finland: Administrative Division (Citypopulation.de)
 Regions of Finland (Statoids.com)

Kategorija:Suomijos administraciniai vienetai